ལྷོ་སྤྲ་ནི་གནའ་བོའི་སྤྲ་ལས་འཕེལ་འགྱུར་བྱུང་བའི་ཆེས་སྔ་བའི་གདོད་མའི་མིའི་རིགས་ཡིན་ལ།ཧ་ལམ་ལོ་ས་ཡ་༤ཡི་སྔོན་ལ་བྱུང་བ་ཞིག་རེད།ཁོ་ཚོ་ཀེ་རེར་ལངས་ནས་བགྲོད་ཐུབ་ཅིང་གོམ་སྟབས་ཆུང་ངུས་རྒྱུག་མཁས་ལ།འགུལ་སྐྱོད་བདེ་ལྕག་འཁྱུག་པོ་ཡོད།ལྷོ་སྤྲའི་སྤྱི་ཚོགས་སྒྲིག་གཞི་ཧ་ཅང་སྟབས་བདེ་ཞིག་ཡིན་ཅིང་།ཁོ་ཚོ་ཆེ་ཆུང་མི་འདྲ་བའི་ཚོགས་པ་རུ་གྲུབ་སྟེ་ལྷན་དུ་འཚོ་ལ།རང་བྱུང་ལག་ཆ་སྤྱོད་ཤེས་པར་མ་ཟད།ད་དུང་ལག་ཆ་སྟབས་བདེ་བཟོ་ཤེས་པར་གྱུར།ཁོ་ཚོའི་ལུས་གཟུགས་ཀྱི་ཁྱད་ཆོས་ལ་གཞིགས་ནས།གནའ་དཔྱད་རིག་པ་སྨྲ་མཁན་རྣམས་ཀྱིས་དེ་དག་ཨ་ཧྥ་རྒྱུད་ཀྱི་ལྷོ་སྤྲ་གཟུགས་ཕྲ།ལྷོ་སྤྲ་བོངས་ཆེན།འཇོན་མི་བཅས་སུ་དབྱེ་ཡོད།༡